CELEX: 32016D0320
Language: sk
Date: 2016-03-03 00:00:00
Title: Vykonávacie rozhodnutie Komisie (EÚ) 2016/320 z 3. marca 2016, ktorým sa mení rozhodnutie 2004/842/ES o vykonávacích pravidlách, podľa ktorých môžu členské štáty udeľovať oprávnenia na uvádzanie na trh osiva patriaceho do odrôd, na ktoré bola podaná žiadosť o zápis do štátneho katalógu poľnohospodárskych rastlinných druhov alebo zeleninových druhov [oznámené pod číslom C(2016) 1221] (Text s významom pre EHP)

5.3.2016   
            
            
               SK
            
            
               Úradný vestník Európskej únie
            
            
               L 60/88
            
         VYKONÁVACIE ROZHODNUTIE KOMISIE (EÚ) 2016/320
   z 3. marca 2016,
   ktorým sa mení rozhodnutie 2004/842/ES o vykonávacích pravidlách, podľa ktorých môžu členské štáty udeľovať oprávnenia na uvádzanie na trh osiva patriaceho do odrôd, na ktoré bola podaná žiadosť o zápis do štátneho katalógu poľnohospodárskych rastlinných druhov alebo zeleninových druhov
   
      
         [oznámené pod číslom C(2016) 1221]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 66/401/EHS zo 14. júna 1966 o uvádzaní osiva krmovín na trh (1), a najmä na jej článok 4a ods. 2,
   so zreteľom na smernicu Rady 66/402/EHS zo 14. júna 1966 týkajúcu sa obchodovania s osivom obilnín (2), a najmä na jej článok 4a ods. 2,
   so zreteľom na smernicu Rady 2002/54/ES z 13. júna 2002 o obchodovaní s osivom repy (3), a najmä na jej článok 6 ods. 2,
   so zreteľom na smernicu Rady 2002/55/ES z 13. júna 2002 o obchodovaní s osivom zelenín (4), a najmä na jej článok 23 ods. 2,
   so zreteľom na smernicu Rady 2002/56/ES z 13. júna 2002 o obchodovaní so sadivom zemiakov (5), a najmä na jej článok 6 ods. 2,
   so zreteľom na smernicu Rady 2002/57/ES z 13. júna 2002 o obchodovaní s osivom olejnín a priadnych rastlín (6), a najmä na jej článok 6 ods. 2,
   keďže:
   
               (1)
            
            
               V rozhodnutí Komisie 2004/842/ES (7) sa stanovujú pravidlá, pokiaľ ide o úradné návesky balení osiva tých odrôd, na ktoré bola podaná žiadosť o zápis do štátneho katalógu poľnohospodárskych rastlinných druhov alebo zeleninových druhov.
            
         
               (2)
            
            
               V posledných rokoch sa zistili niektoré prípady zneužitia úradných návesiek. Bezpečnosť úradných návesiek by sa preto mala zlepšiť vzhľadom na odborné vedomosti, ktoré sú v súčasnosti k dispozícii, aby sa zabránilo podvodným praktikám. V tomto smere a s cieľom umožniť príslušným orgánom lepšie zaznamenávať a kontrolovať tlač, distribúciu a využívanie jednotlivých úradných návesiek prevádzkovateľmi a sledovať osivové dávky by sa bezpečnosť úradných návesiek mala zlepšiť zavedením úradne prideleného sériového čísla na úradných náveskách.
            
         
               (3)
            
            
               Toto rozhodnutie a vykonávacia smernica Komisie (EÚ) 2016/317 (8) by sa mali začať uplatňovať od toho istého dňa s cieľom zabezpečiť rovnaké zaobchádzanie, pokiaľ ide o požiadavky na všetkých používateľov príslušných návesiek. Toto rozhodnutie by sa preto malo uplatňovať od 1. apríla 2017.
            
         
               (4)
            
            
               Rozhodnutie 2004/842/ES by sa preto malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Zmena rozhodnutia 2004/842/ES
   V článku 9 ods. 2 rozhodnutia 2004/842/ES sa vkladá toto písmeno a. a.):
   
      
                  „a. a.)
               
               
                  úradne pridelené sériové číslo;“.
               
            
   Článok 2
   Adresáti
   Toto rozhodnutie je určené členským štátom.
   Článok 3
   Dátum uplatňovania
   Toto rozhodnutie sa uplatňuje od 1. apríla 2017.
   
      V Bruseli 3. marca 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 125, 11.7.1966, s. 2298/66.
   
      (2)  Ú. v. ES L 125, 11.7.1966, s. 2309/66.
   
      (3)  Ú. v. ES L 193, 20.7.2002, s. 12.
   
      (4)  Ú. v. ES L 193, 20.7.2002, s. 33.
   
      (5)  Ú. v. ES L 193, 20.7.2002, s. 60.
   
      (6)  Ú. v. ES L 193, 20.7.2002, s. 74.
   
      (7)  Rozhodnutie Komisie 2004/842/ES z 1. decembra 2004 o vykonávacích pravidlách, podľa ktorých môžu členské štáty udeľovať oprávnenia na uvádzanie na trh osiva patriaceho do odrôd, na ktoré bola podaná žiadosť o zápis do štátneho katalógu poľnohospodárskych rastlinných druhov alebo zeleninových druhov (Ú. v. EÚ L 362, 9.12.2004, s. 21).
   
      (8)  Vykonávacia smernica Komisie (EÚ) 2016/317 z 3. marca 2016, ktorou sa menia smernice Rady 66/401/EHS, 66/402/EHS, 2002/54/ES, 2002/55/ES, 2002/56/ES a 2002/57/ES, pokiaľ ide o označovanie balení osiva úradnými náveskami (pozri stranu 72 tohto úradného vestníka).